
​​​
ថ្ងៃ                   ​​   ខែទុតិយាសាឍ ឆ្នាំថោះ បញ្ចស័ក ព.ស.២៥៦៧
   រាជធានីភ្នំពេញ ថ្ងៃទី         ​ខែ           ឆ្នាំ២០២៣
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែកក្កដា ឆ្នាំ២០២៣។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេច ក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុ​ស្ស​ និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

  
ករណីជ្រើសរើសដោយមិនស្របច្បាប់សម្រាប់កេងប្រវ័ញ្ចន៍ ថៅកែក្រុមហ៊ុនអនឡាញជាជនជាតិចិន បានធ្វើការគៀបសង្កត់ និងប្រើអំពើហិង្សាថែមទាំងមិនបើកប្រាក់ខែឲ្យបុគ្គលិកចំនួន៣៥នាក់ ជាជនជាតិវៀតណាម ហើយជនរងគ្រោះបានសម្រុកចេញមកក្រៅដើម្បីសុំឲ្យសមត្ថកិច្ចជួយអន្តរាគមន៍ ហើយត្រូវ​​​សមត្ថកិច្ចចាប់ឃាត់ខ្លួនជនសង្ស័យ កសាងសំណុំរឿង​បញ្ជូនទៅសាលាដំបូងខេត្តស្វាយរៀង ដើម្បីផ្ដន្ទាទោស​តាមផ្លូវច្បាប់​​ ។

    ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាអ្នកស្គាល់គ្នា ជាសង្សារ ស្គាល់គ្នាតាមរយៈប្រព័ន្ធហ្វេសប៊ុក មានទំនាក់ទំនងស្នេហា ហើយបានណាត់ជួបគ្នាដើរលេងរួចនាំចូលផ្ទះសំណាក់ធ្វើសកម្មភាពរួមភេទបានសម្រេច រហូតឪពុក-ម្តាយជនរងគ្រោះដឹង ក៏បានប្តឹងសមត្ថកិច្ចចាប់ឃាត់ខ្លួន កសាងសំណុំរឿង​បញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​តាមផ្លូវច្បាប់ ។

       ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ជនសង្ស័យជាមនុស្សគ-ថ្លង់ បានធ្វើសកម្មភាពលូកស្ទាបលើរាង្គកាយកុមារីរងគ្រោះ ត្រូវ​​ម្ដាយកុមារីរងគ្រោះដឹងប្តឹងឲ្យសម​ត្ថកិច្ចចាប់ឃាត់ខ្លួន កសាងសំណុំរឿងបញ្ជូនទៅសាលាដំបូង​​​ខេត្តក្រចេះ ​ដើម្បីផ្ដន្ទាទោសតាមផ្លូវច្បាប់ ។
II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស   និងអំពើធ្វើអាជីវកម្មផ្លូវភេទ  និងអប់​រំពលករ 
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៥  បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរមនុស្ស            និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន ប្រជាពលរដ្ឋ ​និងសិស្សានុសិស្សចំនួន១៦៣លើក មនុស្សចំនួន​១៤,៨៥៧នាក់ (ស្រី៧,០៥០នាក់) ក្នុ​ង​​​​នោះរួមមានៈ
-ខេត្ត​ក្រចេះ១២លើក​ មនុស្ស៥៧០នាក់(ស្រី​៣០៥​​​​​នាក់)​​​​​។
 ​​​​​-ខេត្តព្រះវិហារ​១៥លើក​ មនុស្ស​១,៣២៧ ​នា​ក់​(ស្រី​៧២៤​​​​​នាក់)​។
 -ខេត្តព្រៃវែង១៣០លើក មនុស្ស១២,៤៩៨នាក់ (ស្រី៥,៨៣៦នាក់)។
 -ខេត្តស្វាយរៀង០៥លើក មនុស្ស ៣៨២នាក់ (ស្រី១២៧នាក់)។
 -ខេត្តកែប០១លើក មនុស្ស៨០នាក់ (ស្រី៥៨នាក់)។

២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៦ បានចុះល្បាតឃ្លាំមើលគោលដៅសង្ស័យប្រព្រឹត្ត​​បទល្មើស​​​បានចំនួន​២៩លើ​​​​​​​ក ក្នុងនោះខេត្តបាត់ដំបង១៨លើក កំពត០២លើក ក្រចេះ០១លើក ព្រះវិហារ០៤លើក  ព្រៃវែង០២លើក និងខេត្ត​តាកែវ​​​​​​​០២លើក ។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហា​​​​មឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាខារ៉ាអូខេបានចំនួន​​២៧០គោ​ល​​​​​​​​​​ដៅ មនុស្ស​ចំនួន​១,៤២៩នា​​​ក់ (ស្រី​​​១,០៤០នា​​​ក់) ក្នុង​​​​នោះរួមមានៈ
-ខេត្ត​ក្រចេះ២៥៦គោលដៅ​ មនុស្ស១,២៨២នាក់(ស្រី​៩១៨​​​​​នាក់) ។
-ខេត្ត​​​​​កែប​១៤គោលដៅ​ មនុស្ស​១៤៧​នា​ក់​(ស្រី​១២២​​​​​នាក់)​ ។
៤-ការចុះធ្វើវេទិការសាធារណៈភូមិឃុំ សង្កាត់មានសុវត្ថិភាព៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានចូលរួមធ្វើវេទិការសាធារណៈភូមិឃុំសង្កាត់​​​​មានសុវត្ថិភាពបាន​​​​ចំនួន​៦៣១លើ​ក​​​​​ អ្នកចូលរួមចំនួន​១៩,៧៦៩នាក់ (ស្រី១០,១២៨នាក់) ក្នុងនោះមានៈ
-ខេត្តកំពង់ស្ពឺ៦៨លើក​អ្នកចូល​រួម​ចំនួន​​​​​៦,២៩៦នាក់ (ស្រី៣០១០នាក់) ។
-ខេត្តមណ្ឌលគីរី១២៨លើក អ្នកចូលរួមចំនួន​​​​៣,១៣៤នាក់ (ស្រី១៥១៨នាក់) ។
-ខេត្តព្រៃវែង១៦លើក មនុស្សចំនួន៧៦៣នាក់(ស្រី៤៣៤នាក់) ។
​-ខេត្តស្វាយរៀង​​​​​៤១៩លើក អ្នកចូលរួមចំនួន​​​៩,៥៧៦នាក់ (ស្រី៥,១៦៦នាក់)។
​៥-ការងារទទួលពលរដ្ឋខ្មែរពីអាជ្ញាធរបរទេស ៖
 កលាំងជំនាញ នៃស្នងការដ្ឋាននគរបាលខេត្តស្វាយរៀង បានទទួលពលរដ្ឋខ្មែរពីសមត្ថកិច្ចវៀតណាម​​ចំនួន០១លើក មាន០៦គ្រួសារ មនុស្សចំនួន១៨នាក់​ (អនី​តិជន​១៧នាក់-ស្រី១១នាក់) ។

III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
 ក-ក្នុងខែកក្កដា ឆ្នាំ២០២៣នេះ កម្លាំងជំនាញបានសម្ភាសន៍ពលរដ្ឋខ្មែរ  និងជនបរទេសដែលបាន​ដាក់​​​​ពាក្យ​សុំចុះ​ឈ្មោះរៀបអាពាហ៍ពិពាហ៍ចំនួន១៥៥នាក់ (ស្រី១១នាក់) មាន១២សញ្ជាតិ រួមមាន៖ កូរ៉េខាងត្បូង៤៦នាក់-ស្រី០៥នាក់, អាមេរិក១៨​នា​​​ក់​​​-ស្រី០​​​​​​​៣នាក់, ចិន៧៥នាក់-ស្រី០១នាក់, អូស្រ្តាលី០២​​​​​​នាក់, ម៉ាឡេស៊ី០៤នាក់,      នីហ្សេរីយ៉ា០១នាក់, ដាណាម៉ាក០១នាក់, ថៃ​០១​នាក់​​​-ស្រី,​ ​ វៀតណាម០២នាក់-ស្រី០១នាក់, ​កាណាដា០២នាក់, បារាំង០២នាក់, ឥណ្ឌូនេស៊ី០១នាក់ និងវាយតម្លៃ​បញ្ជូន​ឲ្យ​ក្រុម​ការងារច្រកចេញ-ចូលតែមួយបានចំនួន២៥៤​នាក់ ​(ស្រី១​៨នា​ក់​) ។
-បានប្រមូលព័ត៌មានពីសុខទុក្ខនារីខ្មែរដែលរៀបការ ទៅរស់នៅក្រៅប្រទេស​​​ តាមរយៈ​ការទំនាក់​ទំនង​តាម​​ទូរស័ព្ទបាន​ចំនួន​​​​​០៦នា​ក់-ស្រី (ប្រទេសកូរ៉េខាងត្បូង០៥នាក់ និងប្រទេសចិន០១នាក់) មានសេចក្តីសុខ​សប្បា​យ​ជា​ធម្មតា​ ។

ខ-បានសម្ភាសន៍ជនរងគ្រោះដែលវិលត្រឡប់មកពីប្រទេសចិនចំនួន០៣នាក់(ស្រី០២នាក់) លទ្ធ​​​​​​ផល​​សម្ភាស​​ន៍​​​​​​​​អាពាហ៍​ពិពាហ៍ផ្ទុយ​​​ពីឆន្ទៈ០២នាក់​ និង​ស្នាក់នៅដោយខុសច្បាប់ចំនួន០១នាក់ ។
ជនរងគ្រោះខាងលើទៅតាមរយៈមេខ្យល់​ផ្សេង​​ៗគ្នា​​​​មិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទ។
       
គ-ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ ទាក់ទង និងត្រឡប់មកវិញដោយខ្លួនឯង រួមមានៈ
         ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាន​នគរ​​​​​​​​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២៣៧,៥៥៦នាក់(ស្រី១០៤,៦៩៣នាក់) អនីតិជន៤,២២១នាក់(ស្រី១,៥៧៨នាក់)។
-ស្របច្បាប់ ១៧៨,៣១៥នាក់(ស្រី៨១,៦០២នាក់) អនីតិជន១,១១៦នាក់(ស្រី៤៥១នាក់)។
-មិនស្របច្បាប់ ៥៩,០៧០នាក់(ស្រី២៣,០៣៥នាក់)អនីតិជន៣,១០៤នាក់(ស្រី១,១២៦នាក់)។
-ដាច់ការទាក់ទង ១៧១នាក់(ស្រី៥៦នាក់) អនីតិជន០១នាក់-ស្រី ។
ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និង​មិន​ស្រប​ច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន១២៧,៧២៦នាក់(ស្រី៥៩,២៦៨នាក់) អនីតិជន៣៦៤នាក់(ស្រី១៨១នាក់)។
២- លទ្ធផលបង្ក្រាប
កម្លាំងជំនាញនៃនាយកដ្ឋាន  ស្នងការដ្ឋាននគរបាលរាជធានី-ខេត្ត និងកងរាជអាវុធហត្ថលើផ្ទៃប្រទេស ខិត​​ខំប្រមូលព័ត៌មានស្រាវជ្រាវបង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន១១ករណី​/១៦ករ​ណី​​​​​(បើប្រៀប​ធៀបខែមិថុនា) ថយ០៥ករណី ស្មើនឹង៣១.២៥% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​    ចំនួន១៤​​​​នាក់(ស្រី០១នាក់) ក្នុងនោះជនសង្ស័យជាអនីតិជន០៣នាក់ និងជនបរទេស០២នាក់ (ជនជាតិចិន) សង្គ្រោះ​​​​​ជន​រង​គ្រោះ​បានចំនួន៤៣នាក់ ក្នុងនោះ​ ​អាយុក្រោម១៥ឆ្នាំ១០នាក់, ​អាយុ១៥-១៧ឆ្នាំ០១នាក់ និងអាយុ១៨ឆ្នាំឡើង​​​​៣២នាក់ (ប្រគល់​​ឲ្យគ្រួសារ)។
ក-អំពើជួញដូរមនុស្ស
សរុបចំនួន០១ករណី/០៥ករណី   ថយ០៤ករណី ឃាត់ខ្លួន ជនសង្ស័យចំនួន០២នាក់(ជនជាតិចិន)          ក្នុងនោះជនសង្ស័យជាអនីតិជន០៣នាក់ និងជនបរទេស០២នាក់ (ជនជាតិចិន) សង្គ្រោះ​​​​​ជន​រង​គ្រោះ​បានចំនួន៣៣នាក់ ក្នុងនោះ​​អាយុ១៥-១៧ឆ្នាំ០១នាក់ និងអាយុ១៨ឆ្នាំឡើង​​​​៣២នាក់ (ប្រគល់​​ឲ្យគ្រួសារ)។

ការជ្រើសរើសដោយមិនស្របច្បាប់សម្រាប់កេងប្រវ័ញ្ចន៍ ០១ករណី ជនសង្ស័យ០២នាក់ ជនជាតិចិន
        ខ- អំពើធ្វើអាជីវកម្មផ្លូវភេទ​
សរុបចំនួន១០ករណី/១១ករណី ថយ០១ករណី ឃាត់ខ្លួន ជនសង្ស័យចំនួន១២នាក់(ស្រី០១នាក់)   សង្គ្រោះ​​ជន​រង​​គ្រោះ​​ចំនួន​​​​​១០នាក់ អាយុក្រោម​​​១៥ឆ្នាំ (ប្រគល់​​ឲ្យគ្រួសារ)។
-អំពើរួមភេទជាមួយអនីតិជនអាយុក្រោម១៥ឆ្នាំ ០៨ករណី ជនសង្ស័យ១០នាក់(អនីតិជន០២នាក់) 

-អំពើអាសប្រឆាំងនឹងអនីតិជនអាយុក្រោម១៥ឆ្នាំ ០២ករណី ជនសង្ស័យ០២នាក់(អនីតិជន០១នាក់)                                                                              
IV​-សន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការបង្កាទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន អង្គភាពពាក់ព័ន្ធនិងអង្គការជាតិ អន្តរជាតិជាដៃគូ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -កិច្ចសហការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់។

        -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។

      -​​ជនរងគ្រោះភាគច្រើនមិនស្គាល់អត្តសញ្ញាណជនសង្ស័យ។
V​-ទិសដៅអនុវត្តបន្ត
          ១-បង្កើនការអនុវត្តន៍វិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិនស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល   ព័ត៌​​​មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀប​​កា​រ​រួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់និងក្រសួងស្ថាប័ន អង្គភាពពាក់ព័ន្ធជួយសង្គ្រោះជនរងគ្រោះឲ្យ​បា​​​​ន​​ទាន់ពេលវេលាព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុ​​ជា ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តន៍ដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA   និង​​​សមត្ថកិច្ចដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM Pla​n International, Chab Dai, Child Fund, CPU, DR និងគំរោង ASEAN .ACT ព្រម​ទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និង​​​អំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការ  ជួ​ញ​​​​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 


​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ

     ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

